Μελίσα Μπενόιστ

Η Μελίσα Μαρί Μπενόιστ (αγγλικά: Melissa Marie Benoist) είναι Αμερικανίδα ηθοποιός, τραγουδίστρια και παραγωγός. Ο πρώτος της σημαντικός ρόλος ήταν ως Μάρλεϊ Ρόουζ στο τηλεοπτική σειρά Glee. Έγινε ευρέως γνωστή από τον πρωταγωνιστικό της ρόλο στην τηλεοπτική σειρά Supergirl.

 Καριέρα 
Η πρώτη κινηματογραφική παραγωγή στην οποία συμμετείχε η Μπενόιστ ενώ φοιτούσε στο κολέγιο, ήταν η δραματική ταινία του 2008 Tennessee μαζί με την τραγουδίστρια Μαράια Κάρεϊ. Στη συνέχεια, έκανε διάφορες guest εμφανίσεις σε τηλεοπτικές σειρές όπως τα Law & Order: Criminal Intent, Blue Bloods, Homeland και The Good Wife.

Τον Μάιο του 2012, πέρασε από οντισιόν για τη μουσική κωμική-δραματική σειρά Glee στη Νέα Υόρκη. Τελικά υποδύθηκε την Μάρλεϊ Ρόουζ στον τέταρτο και πέμπτο κύκκλο της σειράς. Επειδή οι δημιουργοί της σειράς δυσκολεύτηκαν να βρουν ηθοποιό για τον ρόλο, ξεκίνησε να εργάζεται από την πρώτη ημέρα που επιλέχθηκε από την παραγωγή. Το 2013, επιλέχθηκε μαζί με τα μέλη της σειράς Glee ως πρέσβειρα για το προϊόν της Coca-Cola, P10 300 mL Coke Mismo.

Οι κινηματογραφικές εμφανίσεις της Μπενόιστ περιλαμβάνουν το ψυχολογικό δράμα Χωρίς μέτρο (2014), το κωμικό δράμα Τίποτα δεν τελειώνει κύριε Κόλινς (2015), την κωμωδία εγκλήματος Band of Robbers (2015), το νεογουέστερν Αξέχαστη διαδρομή (2015), το θρίλερ δράσης Η μέρα των ηρώων (2016), το δράμα Lowriders (2016) και το κωμικό δράμα Παρήλια (2017).

Στα μέσα του 2013, η Μπενόιστ και ο τότε σύντροφός της και ηθοποιός Μπλέικ Τζένερ πραγματοποίησαν μια καμπάνια για να βοηθήσουν στη χρηματοδότηση της παραγωγής της ταινίας Billy Boy. Το έργο πέτυχε τον στόχο των 100.000 $ και κυκλοφόρησε το 2017.

Τον Οκτώβριο του 2015, έκανε πρεμιέρα η τηλεοπτική σειρά που αφορά τη ζωή της υπερηρωίδας Σούπεργκερλ, με την Μελίσα Μπενόιστ στο πρωταγωνιστικό ρόλο. Έγινε η πρώτη γυναίκα που πρωταγωνίστησε μιας τηλεοπτικής σειράς με γυναίκα υπερήρωα σε ζώνη υψηλής τηλεθέασης από τη Wonder Woman του 1979 και τη Βιονική γυναίκα του 1978.  Την πρεμιέρα της σειράς παρακολούθησαν 12,96 εκατομμύρια θεατές. Ήταν η πρώτη ηθοποιός που επιλέχθηκε για τον ρόλο και η Μπενόιστ έλαβε θετικές κριτικές για την ερμηνεία της. Για την ερμηνεία της στο Supergirl, έλαβε το Βραβείο «Breakthrough Performance» στα 42α βραβεία Saturn και δύο βραβεία «Καλύτερης Ηθοποιού σε Τηλεοπτική Σειρά» στα 44α και 45α Βραβεία Saturn αντίστοιχα. Η σειρά ολοκληρώθηκε στις 9 Νοεμβρίου 2021, μετά από έξι σεζόν και 126 επεισόδια.

Στις 7 Μαΐου 2018, ανακοινώθηκε ότι η Μπενόιστ θα υποδυόταν τον ομώνυμο χαρακτήρα στο Μπρόντγουεϊ, στο έργο «Beautiful: The Carole King Musical», το οποίο σηματοδότησε το ντεμπούτο της στο Μπρόντγουεϊ. Η Μπενόιστ δήλωσε ότι ένιωθε σαν να «γυρίζει σπίτι» στις «θεατρικές της ρίζες» και ως «εκπλήρωση πολλών από των παιδικών της ονείρων», καθώς το θέατρο αποτελεί το «αρχικό της πάθος». Τον Φεβρουάριο του 2021, ξεκίνησε μια εταιρεία παραγωγής, την «Three Things Productions», σε συμφωνία με την Warner Bros.

Τον Ιούνιο του 2022, ανακοινώθηκε ότι η Μελίσα Μπενόιστ θα συμμετάσχει στη σειρά της HBO Max The Girls on the Bus. Θα είναι επίσης βασική παραγωγός της σειράς.

Στις 26 Οκτωβρίου 2021, δημοσίευσε το πρώτο της βιβλίο, το Haven’s Secret, το πρώτο μέρος της σειράς «The Powers» από την Abrams Kids. Το μυθιστόρημα γράφτηκε από κοινού από την Μπενόιστ με την αδελφή της Τζέσικα.

 Παραπομπές 

 Πηγές 
 Editorial Staff, Melissa Benoist Biography, Facts & Life Story, superstarsbio.com
 Actress and Singer Best Known for Her Titular Role in the Superhero TV Series 'Supergirl', thefamouspeople.com
 Lauren Piester, Go Behind the Scenes of Melissa Benoist's Supergirl Directing Debut, eonline.com

Κατηγορία:Αμερικανίδες ηθοποιοί